# Star Trek Beyond

Star Trek Beyond és una pel·lícula de ciència-ficció dels Estats Units de 2016 dirigida per Justin Lin, escrita per Simon Pegg i Doug Jung i basada en la sèrie de televisió Star Trek creada per Gene Roddenberry. És la tercera entrega de la franquícia Star Trek i la tercera de la sèrie, després de Star Trek (2009) i Star Trek Into Darkness (2013). Chris Pine i Zachary Quinto hi van tornar a interpretar el capità James T. Kirk i el comandant Spock, així com Pegg, Karl Urban, Zoë Saldana, John Cho i Anton Yelchin. Va ser una de les últimes pel·lícules de Yelchin: va morir el juny de 2016, un mes abans de l'estrena. Idris Elba, Sofia Boutella, Joe Taslim i Lydia Wilson també hi apareixen.
El rodatge va començar a Vancouver el 25 de juny de 2015. Es va presentar a Sydney el 7 de juliol de 2016 i als cinemes dels Estats Units el 22 de juliol de 2016 per Paramount Pictures. La pel·lícula està dedicada a la memòria de Yelchin, així com a l'actor Leonard Nimoy, que va morir durant la preproducció. La pel·lícula ve recaptar 343,5 milions de dòlars a la taquilla. Ha estat subtitulada al català.

## Sinopsi

La tripulació de l'Enterprise es disposa a explorar els últims confins de l'espai, on ningú més ha arribat. Un cop allà s'enfronten a un nou i misteriós enemic que els posa a prova, tant a ells com a la Federació i el que aquesta representa.

## Repartiment

* Chris Pine com a capità James T. Kirk, comandant de l'USS Enterprise
* Zachary Quinto com a comandant Spock, primer oficial i oficial de ciència
* Karl Urban com a tinent comandant Leonard McCoy, oficial mèdic en cap
* Zoe Saldana com a tinent Nyota Uhura, oficial de telecomunicacions
* Simon Pegg com a tinent comandant Montgomery Scott, segon oficial i enginyer en cap
* John Cho com a tinent Hikaru Sulu, tercer oficial i timoner
* Anton Yelchin com a alferes Pavel Chekov, navegant principal de la nau.
* Idris Elba com a capità Balthazar Edison / Krall, ex-comandant de l'USS Franklin que va esdevenir una criatura alienígena mutant poderosa
* Sofia Boutella com a Jaylah, alien carronyer
* Joe Taslim com a Anderson Le / Manas, sequaç de Krall i segon al comandant que també es transforma
* Lydia Wilson com a Jessica Wolff / Kalara, sequaç de Krall que també es transforma.
   * Sara Maria Forsberg com a veu en off de l'alien
* Deep Roy com a Keenser, assistent de Scotty
* Melissa Roxburgh com a alferes Syl
* Shohreh Aghdashloo com a comodor Paris, oficial de Starbase Yorktown
* Greg Grunberg com a comandant Finnegan, primer oficial de Yorktown
* Danny Pudi com a Fi'Ja
* Kim Kold com a Zavanko
* Anita Brown com a Tyvanna
* Doug Jung com a Ben
* Dan Payne com a Wadjet
* Shea Whigham com a líder Teenaxi
Leonard Nimoy apareix en un cameo fotogràfic com a Spock Prime, juntament a George Takei, Walter Koenig, William Shatner, James Doohan, DeForest Kelley i Nichelle Nichols com a versions Prime de Sulu, Chekov, Kirk, Scott, McCoy i Uhura, respectivament.

## Referències

* ↑ Lang, Brent; Stedman, Alex (2016-06-19). «‘Star Trek’ Actor Anton Yelchin Dies at 27». Variety.com. Arxivat de l'original el 2017-12-17.
* ↑ «Star Trek Anton Yelchin Role Will Not Be Recast», 19-07-2016.
* ↑ «Star Trek Beyond (2016)». Box Office Mojo. Arxivat de l'original el 23 agost 2016. [Consulta: 17 novembre 2016].
* ↑ «Star Trek Beyond». Goita què fan, ara!. [Consulta: 28 abril 2023].
* ↑ «Star Trek Beyond». Diari Ara. [Consulta: 14 setembre 2020].
* 1 2 Lin, Justin. «Who were the STAR TREK BEYOND aliens?». YOMYOMF, 06-04-2016. Arxivat de l'original el 29 d’agost 2018. [Consulta: 1r juny 2016].

## Enllaços externs

* Star Trek Beyond a Goita què fan, ara!